
VENDIM

Nr. 755, datë 13.12.2024

PËR NDRYSHIMIN E PËRGJEGJËSISË SË ADMINISTRIMIT, NGA MINISTRIA E MBROJTJES TE MINISTRIA E INFRASTRUKTURËS DHE ENERGJISË, PËR AUTORITETIN RRUGOR SHQIPTAR, TË NJË PJESE TË PRONËS ME NUMËR RENDOR 771, ME EMËRTIMIN “N/REPART USHTARAK I REPARTIT NR. 4006”, ME VENDNDODHJE NË MIRAKË, LIBRAZHD, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR
Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave

VENDOSI:

1. Ndryshimin e përgjegjësisë së administrimit, nga Ministria e Mbrojtjes te Ministria e Infrastrukturës dhe Energjisë, për Autoritetin Rrugor Shqiptar, të një pjese të pasurisë me nr. 2352, zona kadastrale 2696, Librazhd, me sipërfaqe trualli prej 1 162 (një mijë e njëqind e gjashtëdhjetë e dy) m2 dhe të një pjese të pasurisë nr. 2351, zona kadastrale 2696, Librazhd, me sipërfaqe trualli prej 3 328 (tre mijë e treqind e njëzet e tetë) m2, pjesë të pronës me numër rendor 771, me emërtimin “N/repart ushtarak i repartit nr. 4006”, me vendndodhje në Mirakë, Librazhd, sipas plan-rilevimit, që i bashkëlidhet këtij vendimi dhe është pjesë përbërëse e tij, për realizimin e projektit “Studim-projektim, zgjerimi i segmentit rrugor dalje Elbasan–Përrenjas–Qafëthanë”.

2. Në listën e inventarit të pronave të paluajtshme shtetërore, që i kanë kaluar në përgjegjësi administrimi Ministrisë së Mbrojtjes, miratuar me vendimin nr. 515, datë 18.7.2003, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes”, të ndryshuar, përmasat e pronës me nr. 771, me emërtimin “N/repart ushtarak i repartit nr. 4006”, me vendndodhje në Mirakë, Librazhd, zëvendësohen me përmasat e përcaktuara në formularin dhe në planin e rilevimit, që i bashkëlidhen këtij vendimi.

3. Ministrisë së Infrastrukturës dhe Energjisë dhe Autoritetit Rrugor Shqiptar u ndalohet të ndryshojnë destinacionin e përdorimit të sipërfaqes së pronës, të përcaktuar në pikën 1 të këtij vendimi, ta tjetërsojnë ose t’ua japin atë në përdorim të tretëve.

4. Për sigurinë dhe ruajtjen e pronës së përcaktuar në pikën 2 të këtij vendimi, Ministria e Infrastrukturës dhe Energjisë dhe Autoriteti Rrugor Shqiptar të ndërtojnë rrethimin në kufirin e ri të pronës, duke zbatuar të njëjtat standarde me rrethimin aktual, të zhvendosin sistemin e vëzhgimit me kamera dhe sistemin e ndriçimit, duke ruajtur parametrat teknikë të tyre dhe duke mos cenuar në asnjë rast sigurinë në objekte e krijimin e aksesit për hyrje-daljet në rrugë, pa ndërprerë aksesin e lëvizjes.

5. Ngarkohen Ministria e Mbrojtjes, Ministria e Infrastrukturës dhe Energjisë, Autoriteti Rrugor Shqiptar dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR

Belinda Balluku

REALIZOI PER IGJIU TEKNOLOGIJIA E MATIEVE  Z-Zyré; O-Ortofoto;

ING.GJEODET Eris NDRUKAJ /7, PERCAKTIMI I KUFIRIT: Sipas dokumentacionit hartografik arkivor.

2351-A,
2696 2350. | Truall 49974 49974

(121-0) 2352-A Ndértesé Objekti 1 25
2352-A | Ndértes¢ | Objekti 2 (hangar) 167
2352-A Ndértesé Objekti 3 870
2352-A | Ndértesé Objekti 4 62.8
2352-A | Ndértesé Objekti 5 20
2352-A | Ndértesé Objekti 6 7
2352-A | Ndertese Objekti 7 4
2352-A | Ndertesé Objekti 8 4

